CELEX: 31982R1982
Language: el
Date: 1982-07-19
Title: Κανονισμός (EOK) αριθ. 1982/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 2169/81 περί καθορισμού τών γενικών κανόνων τού καθεστώτος ενισχύσεως τού βάμβακος

Avis juridique important

|

31982R1982

Κανονισμός (EOK) αριθ. 1982/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 2169/81 περί καθορισμού τών γενικών κανόνων τού καθεστώτος ενισχύσεως τού βάμβακος  

Επίσημη Εφημερίδα αριθ. L 215 της 23/07/1982 σ. 0005 - 0005 Ισπανική ειδική έκδοση: Κεφάλαιο 03 τόμος 25 σ. 0328  Πορτογαλική ειδική έκδοση : Κεφάλαιο 03 τόμος 25 σ. 0328 

***** ΚΑΝΟΝΙΣΜΟΣ (ΕΟΚ) αριθ. 1982/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως του βάμβακος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδας, και ιδίως την παράγραφο 9 του πρωτοκόλλου αριθ. 4 περί του βάμβακος, στο εξής καλούμενο « πρωτόκολλο»,  την πρόταση της Επιτροπής,  Εκτιμώντας:  ότι το πρωτόκολλο προβλέπει τη χορήγηση ενισχύσεως στην παραγωγή βάμβακος, το ποσό της οποίας καθορίζεται βάσει της διαφοράς που υπάρχει μεταξύ της τιμής στόχου και της τιμής στη διεθνή αγορά του μη εκκοκισθέντος βάμβακος· ότι για τον καθορισμό της τιμής αυτής, η τιμή των βαμβακόσπορων αποτελεί σημαντικό στοιχείο·  ότι το άρθρο 4 παράγραφος 1 του κανονισμού (ΕΟΚ) αριθ. 2169/81 (1) προβλέπει, μεταξύ άλλων, ότι κατά τον καθορισμό της τιμής της διεθνούς αγοράς των βαμβακόσπορων, λαμβάνονται υπόψη οι προσφορές που γίνονται στην αγορά αυτή καθώς και οι τιμές που διαμορφώνονται στα σημαντικά για το διεθνές εμπόριο χρηματιστηριακά κέντρα· ότι η εφαρμογή της διατάξεως αυτής κινδυνεύει να εμποδίσει τη σωστή εφαρμογή του καθεστώτος ενισχύσεως κατά τις περιόδους 1982/83 και 1983/84 διότι, συνεπεία του καθεστώτος ελέγχου κατά την εισαγωγή, που εφαρμόζεται στην Ελλάδα μέχρι το τέλος του 1983 και που θεσπίσθηκε δυνάμει του άρθρου 82 της πράξεως προσχωρήσεως του 1979, οι προσφορές και οι τιμές στη διεθνή αγορά δεν είναι αντιπροσωπευτικές για τις τάσεις της κοινοτικής αγοράς βαμβακόσπορων· ότι πρέπει, συνεπώς, να προβλεφθεί κατά παρέκκλιση από το εν λόγω άρθρο 4 παράγραφος 1· ότι κατά τις δύο αυτές περιόδους λαμβάνονται υπόψη, για τον καθορισμό της τιμής της διεθνούς αγοράς βαμβακόσπορων, οι προσφορές και οι τιμές που διαπιστώνονται στην ελληνική αγορά·  ότι η παράγραφος 4 του ιδίου άρθρου προβλέπει ότι, στην περίπτωση κατά την οποία καμιά προσφορά και καμιά τιμή δεν μπορούν να ληφθούν υπόψη για τον προσδιορισμό της τιμής της διεθνούς αγοράς βαμβακόσπορων, η τιμή αυτή ορίζεται βάσει της αξίας των προϊόντων που λαμβάνονται κατά τη μεταποίηση των σπόρων αυτών, αφού η αξία αυτή μειωθεί κατά το κόστος λειοτριβής · ότι για τους προαναφερόμενους λόγους, η εφαρμογή της διατάξεως αυτής κινδυνεύει να εμποδίσει επίσης τη σωστή εφαρμογή του καθεστώτος ενισχύσεως κατά τις περιόδους 1982/83 και 1983/84· ότι πρέπει συνεπώς να προβλεφθεί ότι κατά τις δύο αυτές περιόδους λαμβάνονται υπόψη οι προσφορές και οι τιμές που διαπιστώνονται στις σπουδαιότερες αγορές στην Ελλάδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2169/81 τροποποιείται ως εξής:  1. Στο άρθρο 4 παράγραφος 1 προστίθεται το εξής εδάφιο:  «Πάντως, για τον προσδιορισμό της τιμής της διεθνούς αγοράς των βαμβακόσπορων, μέχρι το τέλος της περιόδου 1983/84, λαμβάνονται υπόψη οι προσφορές και τιμές που διαπιστώνονται στις σπουδαιότερες αγορές στην Ελλάδα.»  2. Στο άρθρο 4 παράγραφος 4 προστίθεται το εξής εδάφιο:  «Πάντως, μέχρι το τέλος της περιόδου 1983/84, η τιμή της διεθνούς αγοράς καθορίζεται βάσει της αξίας των προϊόντων αυτών που διαπιστώνεται στις σπουδαιότερες αγορές στην Ελλάδα.»  Άρθρο 2  Ο παρών κανονισμός αρχίζει να ισχύει την τρίτη μέρα μετά τη δημοσίευσή του στην Επίσημη Εφημερίδα των Ευρωπαϊκών κοινοτήτων.  Εφαρμόζεται από την ημερομηνία ενάρξεως της περιόδου εμπορίας 1982/83.  Ο παρών κανονισμός είναι δεσμευτικός ως προς όλα τα μέρη του και ισχύει αμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 211 της 31. 7. 1981, σ. 2.